ভারত কি এবার তাহলে তার বিগত সাম্প্রদায়িকতার ইতিহাস ভুলে নতুন করে অসাম্প্রদায়িকতার শিক্ষা গ্রহণ করবে ইমামের কাছ থেকে? এই প্রশ্ন তোলাই যেতে পারে। এ ব্যাপারে আসানসোলের ২৫ নং ওয়ার্ড কমিশনার নাসিম আনসারি বলেছেন, “এটা শুধু পশ্চিমবঙ্গের জন্যই দৃষ্টান্ত নয়, একইসাথে এটি দৃষ্টান্ত হিসেবে বিবেচনা করা উচিৎ সমগ্র ভারতে।” কারণ, ইমাম সাম্প্রদায়িকতা ঠেকাতে যে ধরনের মনোবৃত্তির পরিচয় দিয়েছেন তা অবশ্যই একটি রোল মডেল ভারতের জন্য। ইমামের এমন অসাম্প্রদায়িক, অহিংস, উদার মনোবৃত্তি অবশ্যই প্রশংসার দাবীদার। এবং ভারতীয় সাম্প্রদায়িকতার সমাধানে, সাম্প্রদায়িক ভারতকে অসাম্প্রদায়িক ও উদার ভারত হিসেবে গড়ে তুলতে জরুরী। ইমাম মাওলানা ইমদাদুল হক রাশিদির অসাম্প্রদায়িক চেতনায় আচ্ছন্ন হোক সমগ্র ভারত, এমনটাই চাচ্ছেন সবাই।